**Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumu projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumu projekts izstrādāts atbilstoši darbības programmas „Izaugsme un nodarbinātība” mērķiem un Ministru Prezidenta 2014. gada 21. jūlija rezolūcijai Nr.12/2014-JUR-151, saskaņā ar kuru līdz 2017. gada 1. decembrim atbilstoši kompetencei jāsagatavo un noteiktā kārtībā jāiesniedz Ministru kabinetā (turpmāk – MK) 2014. gada 3. jūlija Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Balstoties uz Centrālās statistikas pārvaldes datiem, 2013. gadā Latvijā nabadzības riskam vai sociālai atstumtībai[[1]](#footnote-1) bija pakļauti 645 tūkstoši jeb 32,7 % iedzīvotāju. Nabadzības riskam pakļauto Latvijas iedzīvotāju īpatsvars ir 21,2 % (t.i., 19,5 % vīrieši un 22,5 % sievietes, t.sk. bērni 24,3 %, personas darbspējas vecumā (18-64) 18,4 %, kurā būtiskas atšķirības starp vīriešiem un sievietēm nav un pensijas vecuma personas (65+) 27,6 %, kurā sievietes veido 33,2 % un vīrieši 15,9 %).  2013. gadā nodarbināto personu nabadzības risks sasniedza zemāko rādītāju kopš 2004. gada (9 %) – 8,1 %, savukārt nabadzības risks bezdarbniekiem 2013. gadā sasniedza – 53,4 % (2004. gadā 58,2 %),[[2]](#footnote-2) kas liecina, ka atrašanās darba tirgū ir priekšnoteikums, personas ekonomiskās un sociālās situācijas uzlabošanai.  Atbilstoši Eiropas Komisijas Eirobarometra (turpmāk – Eirobarometrs) datiem par diskrimināciju Eiropas Savienībā (turpmāk – ES) un Latvijā 2015. gadā, 43 % Latvijas iedzīvotāju uzskata, ka diskriminācija pēc invaliditātes ir ļoti izplatīta; 32 % uzskata, ka diskriminācija pēc etniskās izcelsmes ir ļoti izplatīta, diskriminācija pēc dzimuma 19 %, savukārt 49 % Latvijas iedzīvotāju uzskata, ka diskriminācija pret personām 55 gadi un vairāk ir ļoti izplatīta.[[3]](#footnote-3)  Attiecībā uz darba iespējām personām, kuras potenciāli var tikt pakļautas diskriminācijai, Eirobarometra dati liecina, ka darba devējam, izvēloties starp diviem kandidātiem ar vienādām prasmēm un kvalifikāciju, varētu būt neizdevīgi sekojoši faktori: vecums (vecāks vairāk par 55 gadiem) 64 %; invaliditāte – 49 %; kandidāta ādas krāsa vai etniskā izcelsme – 24 %; kandidāta dzimums – 20 %. Savukārt, pētot iedzīvotāju attieksmi pret to, cik komfortabli vai nekomfortabli tie justos, ja kāds no darba kolēģiem piederētu kādai no sekojošām personu grupām: 24 % justos nekomfortabli, ja darba kolēģis būtu musulmanis; romu tautības cilvēks – 21 %; budists – 15 %; tumšādains – 12 %; aziāts – 12 % un ebrejs – 8 %. Savukārt, vērtējot diskriminācijas atpazīšanu, 57 % iedzīvotāju uzskata, ka nezinātu savas tiesības, ja kļūtu par diskriminācijas upuri vai tiktu aizskarts un 55 % iedzīvotāju uzskata, ka būtu jāievieš jauni pasākumi diskriminācijas riskiem pakļauto personu aizsardzības līmeņa paaugstināšanai.  Kā liecina Tiesībsarga biroja sniegtā informācija 2014. gadā tika izskatīti 87 rakstveida iesniegumi gan no privātpersonām, gan juridiskām personām. Iesniegumos personas norādījušas uz nevienlīdzību valsts pakalpojumu saņemšanā – 36; vienlīdzības principa ievērošanu un diskriminācijas aizliegumu nodarbinātības jomā – 18, kā arī pieeju precēm un pakalpojumiem privātsektorā – 12. Tāpat vairākkārt – kopumā 8 – personas vērsušās Tiesībsarga birojā ar lūgumu sniegt viedokli par normatīvajiem aktiem, to atbilstību Satversmes 91. pantā noteiktajam vienlīdzības principam.[[4]](#footnote-4)  Salīdzinājumā ar 2007. gadu, kad Tiesībsarga birojs gadā saņēma vairāk, kā 300 sūdzības un iesniegumus par diskriminācijas gadījumiem un atšķirīgas attieksmes pārkāpumu uz visiem pamatiem, jāsecina, ka iedzīvotāji nevēršas pēc palīdzības vai arī nav pietiekoši informēti par savām tiesībām un neapzinās, ka viņu tiesības ir vai nav pārkāptas. Līdz ar to sabiedrības informēšanas pasākumi un regulāras aktivitātes, kas vērstas uz sabiedrības informētību un izglītotību, ir īpaši svarīgas.  Minētais pamato diskriminācijas aizlieguma pārkāpumu, kā arī nepieciešamību palielināt sabiedrības informētību un vispārējo izpratni par diskrimināciju, jo, neskatoties uz to, ka 2014. gadā Tiesībsarga birojā tika iesniegti tikai 87 iesniegumi, 2013. gada aptauja liecina, ka 57 % iedzīvotāju uzskata, ka nezinātu savas tiesības, ja kļūtu par diskriminācijas upuri vai tiktu aizskarts. Šobrīd diskriminācijas problēma ir īpaši aktuāla saistībā ar patvēruma meklētāju pieplūdumu Eiropā un Latvijā (daļa sabiedrības uzskata, ka Latvijai vispār nav jāuzņem patvēruma meklētāji).  Latvijas normatīvais regulējums, kas nosaka diskriminācijas aizliegumu nodarbinātības, izglītības, sociālās drošības un pieejas precēm un pakalpojumiem jomās, ir atbilstošs ES prasībām, kaut arī normatīvajā regulējumā tiek saskatīti trūkumi, t.sk. ne visu diskriminācijas aizlieguma pamatu uzskaitīšana visās sabiedrības dzīves jomās. Tomēr kopumā valda uzskats, ka galvenokārt vienlīdzīgas attieksmes princips ir iestrādāts normatīvajos aktos.  Taču jāņem vērā, ka normatīvais regulējums var būtiski atšķirties no sociālekonomiskās realitātes – no tā, vai un kā praksē tiek ievērotas tiesiskās normas. Tāpēc primāri šobrīd būtu sekmēt darbības, kas ir, vērstas uz jau definēto normu ievērošanu, t.sk. iedzīvotāju izglītošanu par savām tiesībām un izpratni par to, kas ir atšķirīga attieksme, prasmi to atpazīt un atbilstoši rīkoties, izmantojot jau esošos resursus, nevis veikt papildinājumus un uzlabojumus dažādos tiesību aktos.[[5]](#footnote-5)  Lai varētu veiksmīgi darboties pretdiskriminācijas jomā, atsevišķi valsts institūciju pārstāvji[[6]](#footnote-6) atzīst, ka viņiem ir nepieciešams regulārs atbalsts darbinieku izglītošanā par diskriminācijas jautājumiem, īpaši ņemot vērā augsto zemākā līmeņa darbinieku (kuri visbiežāk ir kontaktā ar iedzīvotājiem) rotāciju un mobilitāti valsts iestāžu struktūrās. Galvenais šķērslis iestādēm ir pieejamo budžeta līdzekļu trūkums šādiem mērķiem. Atsevišķu ministriju pārstāvji[[7]](#footnote-7) uzskata, ka situācija diskriminācijas jomā ir cieši saistīta ar plašākiem procesiem un pārmaiņām sabiedrībā, kuru ietekmē parādās jaunas diskriminācijas riskam pakļautās grupas, jaunas atšķirīgas attieksmes, izpausmes formas, un jaunas jomas, kurās cilvēki var tikt diskriminēti pēc dažādām pazīmēm.  Vairāku ministriju un tās padotības iestāžu pārstāvji uzskata[[8]](#footnote-8) ka kopumā sabiedrības informētība par diskriminācijas jautājumu ir pieaugusi. Valsts iestāžu pieredze rāda, ka saņemtie zvani un elektroniskā pasta vēstules, kurās tiek atklāti atšķirīgas attieksmes gadījumi, liecina, ka cilvēki arvien biežāk atpazīst iespējamos diskriminācijas gadījumus un vēršas pēc palīdzības.[[9]](#footnote-9)  Minēto problēmu risināšanai tiks īstenots Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākums “Dažādību veicināšana (diskriminācijas novēršana)” (turpmāk – pasākums), kura mērķis ir sociālās atstumtības un diskriminācijas riskiem pakļautām personām mazināt šķēršļus nodarbinātībai un pilnvērtīgai sociālekonomiskai iekļaušanai, vienlaikus nodrošinot sabiedrības izpratnes paaugstināšanu par diskriminācijas novēršanu.  Pasākums ir nepieciešams, jo, neskatoties uz to, ka Latvijā virkne likumu skar diskriminācijas aizliegumu (piemēram, Fizisko personu — saimnieciskās darbības veicēju — diskriminācijas aizlieguma likums, Darba likums, Likums par policiju, Izglītības likums u.c.), sabiedrībā joprojām pastāv diskriminācijas pazīmes pēc dažādiem aspektiem (galvenokārt, dzimuma, vecuma, invaliditātes vai etniskās piederības dēļ), kā arī netiek pilnvērtīgi veicināta šo personu iesaistīšanās sociālekonomiskajās aktivitātes (personu integrāciju darba tirgū, izglītībā un sabiedrībā).  Ņemot vērā pastāvošās problēmas, pasākuma ietvaros tiks sniegts atbalsts sekojošām mērķa grupām:  1. sociālās atstumtības un diskriminācijas riskiem pakļauto personu grupas:  1.1.1. personas, kuras pakļautas diskriminācijas riskiem dēļ dzimuma, tai skaitā personas pēc bērna kopšanas atvaļinājuma, no vardarbības cietušas personas, personas, kuras kopj citu ģimenes locekli, viena vecāka ģimenes pārstāvji;  1.1.2. personas, kuras pakļautas diskriminācijas riskiem dēļ vecuma (personas pēc 50 gadu vecuma (50+));  1.1.3. personas, kuras pakļautas diskriminācijas riskiem dēļ invaliditātes, tai skaitā bezdarbnieki ar invaliditāti, personas ar invaliditāti un zemu izglītības līmeni;  1.1.4. personas, kuras pakļautas diskriminācijas riskiem dēļ etniskās piederības, tai skaitā romu tautības pārstāvji un citas etniskās minoritātes;  2. darba devēji un to darbinieki;  3. patvēruma meklētāji un personas ar bēgļa vai alternatīvo statusu.  Pamatnostādņu “Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.-2020. gadam” īstenošanas plāna 2015-2017. gadam[[10]](#footnote-10) 4. rīcības virziena Sabiedrības izpratne – veicināt **personu ar invaliditāti** iespējas īstenot cilvēktiesības un brīvības un dzīvot pilnvērtīgu, cieņpilnu dzīvi, nodrošinot kvalitatīvu informatīvo un demokrātisko telpu, tādējādi, stiprinot sabiedrības savstarpējo komunikāciju un izpratni ietvaros apakšvirziena – informēt un izglītot sabiedrību par personām ar invaliditāti, veicinot toleranci, un informēt par labās prakses piemēriem plašsaziņas līdzekļos ieviešanai ir iezīmēts uzdevums – 4.3.1.Uzlabot sabiedrības attieksmi pret personām ar invaliditāti kā pilntiesīgu sabiedrības locekli (papildus skat. 9.1.4.4. pasākuma sākotnējo novērtējum).[[11]](#footnote-11)  Šobrīd izstrādes procesā atrodas „Pamatnostādnes sieviešu un vīriešu vienlīdzīgu iespēju un tiesību nodrošināšanai”, kurās tiks iekļauti arī jautājumi, par to, cik nozīmīga loma ir motivācijas pakalpojumu nodrošināšanai, lai personas, kuras saskaras ar **diskrimināciju dēļ dzimuma**, pēc iespējas labāk iekļautos darba tirgū un sabiedrības dzīvē. (papildus skat. 9.1.4.4. pasākuma sākotnējo novērtējumu).[[12]](#footnote-12)  Iekļaujošas nodarbinātības pamatnostādnēs 2015.-2020. gadam[[13]](#footnote-13) kā vieni no galvenajiem izaicinājumiem tiek minēti – ekonomiski neaktīvo iedzīvotāju vidū, kuras ir zaudējušas cerības atrast darbu, īpatsvars ir nozīmīgs. Šo personu atgriešanai darba tirgū nepieciešams plašs atbalsta pasākumu komplekss, tāpat tiek uzsvērts, ka attiecībā uz pirmspensijas vecuma personām (**bezdarbniekiem 50+**) primāri būtiski ir novērtēt situāciju, norobežojoties no stereotipiem, kam bieži var nebūt pamata. Vienlaikus tiek atzīmēta nepieciešamība veikt kombinētus atbalsta pasākumus gados vecāku bezdarbnieku integrēšanai darba tirgū. Šādam atbalstam jāietver ne vien aktīvās darba tirgus politikas pasākumi, bet jāparedz arī citi atbalsta pakalpojumi ( papildus skat. 9.1.4.4. pasākuma sākotnējo novērtējumu).[[14]](#footnote-14)  Nacionālās identitātes, pilsoniskās sabiedrības un integrācijas politikas pamatnostādnēs (2012.-2018. gadam)[[15]](#footnote-15) (turpmāk – Integrācijas pamatnostādnes), par kuru koordinēšanu un īstenošanu atbildīga Kultūras ministrija, ir noteikts, ka pilsoniskās līdzdalības kontekstā valsts pienākums ir garantēt, ka neviens indivīds vai sabiedrības grupa netiek diskriminēti savas atšķirīgās identitātes dēļ un var līdzdarboties pilsoniskajā sabiedrībā. Šie indivīdi vai cilvēku grupas nespēj iekļauties sabiedrībā nabadzības, nepietiekamas izglītības, bezdarba, etniskās izcelsmes, seksuālās orientācijas, ģeogrāfiskās nošķirtības vai citu apstākļu dēļ, tādējādi nespējot īstenot savas tiesības un izmantot iespējas.  Mazākumtautību pārstāvji 2014. gada sākumā veidoja 38.6% no Latvijas iedzīvotāju skaita, turklāt 12.7% iedzīvotāju bija Latvijas nepilsoņi un 2.2% - trešo (ne ES) valstu pilsoņi. Tātad gandrīz 24% no Latvijas iedzīvotājiem ir personas, kuras pieder nacionālajām minoritātēm ar LR pilsonību, un gandrīz 15% - personas, kuras pieder nacionālajām minoritātēm bez LR pilsonības.[[16]](#footnote-16)  Tāpēc jautājums par faktisko nevienlīdzību starp šo grupu pārstāvjiem un latviešiem ir svarīgs ne tikai no cilvēktiesību un sociālās taisnības viedokļa, bet tam ir arī liela ekonomiskā nozīme. Piemēram, ja kāda no šīm grupām atpaliek no latviešiem nodarbinātības vai izglītības ziņā, Latvijas tautsaimniecības potenciāls netiek izmantots efektīvi.  Gandrīz visi rādītāji, kas raksturo indivīdu situāciju darba tirgū, labklājību un veselību, kā arī daļa no izglītības jomas rādītājiem, liecina, ka personas, kas pieder nacionālajām minoritātēm (it īpaši Latvijas nepilsoņu un trešo valstu pilsoņu) situācija kopumā ir nelabvēlīgāka nekā latviešu situācija. Personu, kuras pieder nacionālajām minoritātēm nodarbinātības līmenis ir zemāks, bet darba meklētāju īpatsvars un slēptais bezdarbs - augstāks, nekā līdzīgā vecumā latviešu vidū. Nodarbinātības plaisa starp latviešiem un personām, kuras pieder nacionālajām minoritātēm, 2013. gadā bija 5% Latvijas pilsoņu vidū un 8% starp latviešiem un personām bez Latvijas pilsonības.[[17]](#footnote-17) (papildus skat. MK noteikumu projekta sākotnējo novērtējumu).[[18]](#footnote-18)  Otrā mērķa grupā tiek iekļauti visi darba devēji (t.sk. komersanti, biedrības, advokatūras, valsts un pašvaldību iestādes utt.) un to darbinieki. Tiek paredzēts, ka šai mērķa grupai tiks sniegti izglītojošie pasākumi, nenosakot ierobežojumi darba devēju un to nodarbināto personu dalībai dažādību veicināšanas un izpratnes sekmēšanas apmācībās u.c. izglītojošos pasākumos, tādējādi, nodrošinot vienlīdzīgas iespējas visiem darba devējiem un to darbiniekiem dalībai izglītojošos pasākumos.  Papildus tam gadījumā, ja tiks ierobežoti darba devēju un to darbinieku iespējas dalībai izglītojošos pasākumos, pastāv risks, ka saglabāsies iepriekšējais diskriminācijas līmenis sabiedrībā un darba tirgū.  Pasākuma ietvaros netiks sniegts atbalsts komersantiem, kas nav darba devēji, jo mērķis ir:  - pirmkārt, veikt izglītojošos pasākumus darba devēju vadībai un cilvēkresursu plānotājiem, kuriem ir vistiešākā ietekme uz personāla atlasi;  - otrkārt, veikt izglītojošos pasākumus darba ņēmējiem, kuri darbā saskaras ar diskriminācijas riskiem pakļautām personām.  Ņemot vērā to, ka Stratēģijas “Eiropa 2020” kontekstā viens no kvantitatīvajiem mērķiem ir nodarbinātības veicināšana, nepieciešams sniegt atbalstu ne tikai diskriminācijas riskam pakļautām personām, bet arī darba devējiem un to darbiniekiem, lai veidotu pēc iespējas iekļaujošāku darba vidi.  Projekta ieviešanai izvēlēta ierobežota projektu iesniegumu atlase, jo ir plānots īstenot nacionāla līmeņa koordinētus atbalsta pakalpojumus, t.sk. sociālā mentora un sociālā darbinieka pakalpojums patvēruma meklētājiem, personām ar bēgļa vai alternatīvo statusu; izmēģinājumprojektu, lai pilnveidotu nacionālās politikas novērtēšanas instrumentus un vērstu uzmanību uz budžeta veidošanas ietekmi uz sieviešu un vīriešu situācijas izmaiņām; sabiedrības informēšanas aktivitātes par nediskriminācijas jautājumiem un iekļaujošu sabiedrību, kā arī motivācijas pakalpojumus sociālās atstumtības un diskriminācijas riskiem pakļautām personām veiksmīgākai šo personu integrācijai sabiedrībā, izglītībā un darba tirgū.  Pasākuma ietvaros kā finansējuma saņēmējs ir noteikts Sabiedrības integrācijas fonds (turpmāk – SIF), kas veicina sabiedrības integrēšanu atbilstoši Sabiedrības integrācijas fonda likumam.[[19]](#footnote-19) Pasākuma ietvaros kā sadarbības partneris tiek noteikti Nodrošinājuma valsts aģentūra un Pilsonības un migrācijas lietu pārvalde (turpmāk – PMLP).  Tiek paredzēts, ka projekta ietvaros SIF slēgs bezatlīdzības sadarbības līgumu ar Nodrošinājuma valsts aģentūru, lai nodrošinātu telpas sociālā darbinieka pakalpojuma īstenošanai patvēruma meklētāju izmitināšanas centrā vai pēc iespējas tuvāk pakalpojuma saņēmējiem. Savukārt ar PMLP sadarbības līgums tiks slēgts, lai:  - nodrošinātu darba vietas aprīkojumu **(izņemot datortehniku)** sociālā darbinieka pakalpojuma īstenošanas vietā (Patvēruma, migrācijas un integrācijas fonda finansējuma ietvaros);  - nodrošinātu fizisko personu datu aizsardzības nodrošināšanu;  - nodrošinātu PMLP atbalstu, sociālā darbinieka pakalpojuma sniegšanai (organizēt patvēruma meklētāja un personas ar bēgļa vai alternatīvo statusu tikšanos ar sociālo darbinieku), kā arī dokumentācijas par patvēruma meklētājiem nodošanu, ja tāda būs;  - nodrošinātu apsardzi un caurlaižu režīmu patvēruma meklētāju izmitināšanas centrā.  Sadarbības partneriem pasākuma ietvaros netiek plānotas atlīdzības izmaksas (t.sk. personāla). SIF tiek paredzētas projekta īstenošanas un vadības personāla izmaksas (tiks nodrošinātas no pasākuma finansējuma). Indikatīvi SIF projekta ietvaros būs nepieciešamas septiņas amata vietas:  1) projekta ieviešanas vienības vadītājs – 1 amata vieta;  2) aktivitāšu koordinatori – 3,5 amata vietas;  3) iepirkumu speciālists/ jurists – 0,5 amata vieta;  4) asistents + sabiedrības informēšanas aktivitātes vadītājs - 1 amata vieta;  5) finanšu plānotājs/ grāmatvedis – 1 amata vieta.  Gatavojot detalizētu projekta iesniegumu, t.sk. budžetu, tiks ņemta vērā gan projekta īstenošanas komandas paredzētā noslodze, gan piesaistītā personāla  darba intensitāte,  attiecīgi projekta īstenošanas personāls var tikt precizēts vai mainīties.  Pasākuma mērķu sasniegšanai MK noteikumu projekts paredz īstenot sekojošās atbalstāmās darbības:  **Diskriminācijas novēršanas un sociālās iekļaušanas pakalpojumu īstenošana** sociālās atstumtības un diskriminācijas riskiem pakļautām personu grupām, t.sk.:   1. *Mērķa grupas profilēšana* mērķa grupas personu atlasei un mērķgrupas personu aktuālāko vajadzību pēc pakalpojumiem noteikšanai. Mērķa grupas profilēšana tiks veikta 2016. gadā.   Profilēšana tiks veikta, lai iegūtu pēc iespējas detalizētāku mērķa grupas portretu, ko izmantot gan šī pasākuma tālāko pakalpojumu nodrošināšanā (motivācijas paaugstināšanas un atbalsta pakalpojumi), gan turpmāk nacionālās politikas prioritāšu pamatošanā.  Profilēšanas ietvaros tiks piesaistīts pakalpojuma sniedzējs, kas veiks diskriminācijas situācijas analīzi. Profilēšanas ietvaros tiks noteikti diskriminācijas riskam pakļautām personām nepieciešamie motivācijas paaugstināšanas un atbalsta pakalpojumi. Papildus tamprofilēšana sniegs detalizētu informāciju par diskriminācijas riskiem (dzimuma, vecuma, invaliditātes vai etniskās piederības dēļ) pakļauto personu portretu, pastāvošajām problēmām un sadalījumu Latvijas teritorijā.  Atšķirībā no politikas plānošanas dokumentiem (piemēram, Nacionālās identitātes, pilsoniskās sabiedrības un integrācijas politikas pamatnostādnēs) profilēšana nebūs vērsta uz situācijas valstī izvērtēšanu kopumā vai uz sabiedrības attieksmes vērtēšanu (sabiedrības aptaujas) attiecībā pret diskriminācijas jautājumiem. Profilēšanas rezultātā tiks nodrošināts, ka mērķa grupas personām, tiks piedāvātas tikai mērķtiecīgākās un efektīvākās programmas.   1. *Motivācijas paaugstināšanas un atbalsta pakalpojumu nodrošināšana* (speciālistu konsultācijas, atbalsta grupas, informatīvi izglītojoši pasākumi, pašpalīdzības grupas, motivācijas celšanas konsultācijas u.c. pasākumi) individuāli un grupās sociālās atstumtības un diskriminācijas riskam pakļauto mērķa grupu personām. Pakalpojumi tiks nodrošināti, balstoties uz iepriekš veiktās mērķa grupas profilēšanas rezultātiem, piesaistot pakalpojumu sniedzējus atbilstoši katras mērķa grupas specifikai.   Šīs darbības ietvaros netiks veikta motivācijas programmu vai metožu izstrāde, jo programmu izstrāde darbam ar sociālās atstumtības un diskriminācijas riskiem pakļautajiem iedzīvotājiem tika īstenota gan 2004.-2006., gan 2007.- 2013. gada plānošanas perioda ietvaros.  Motivācijas programmas netiks īstenotas tādās jomās kā lietvedība, grāmatvedība, angļu valodas kursi un datorkursi, jo minēto prasmju apguve tiek īstenota 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros. Motivācijas paaugstināšanas pakalpojumu noslēgumā tiks īstenotas sabiedrības informēšanas aktivitātes par sniegto pakalpojumu rezultātiem.  Ņemot vērā to, ka atbalsts trešo valstu valstspiederīgajiem, patvēruma meklētājiem, personām ar bēgļa vai alternatīvā statusu, tiks nodrošināts Patvēruma, migrācijas un integrācijas fonda ietvaros, tad minētās personas uz atbalstu pasākuma ietvaros plānotajiem motivācijas paaugstināšanas un atbalsta pasākumiem nevarēs pretendēt.  Pasākuma ietvaros tiks sniegts atbalsts lielākajām diskriminācijas riskam pakļautajām mērķa grupām, kuras turklāt saskaras ar ļoti augstu nabadzības un sociālās izolētības risku. Personām ar atšķirīgu seksuālo orientāciju, šī pasākuma ietvaros specifisks atbalsts (motivācijas pasākumi) nav plānoti, bet tiks sniegts atbalsts sabiedrības, t.sk. darba devēju (komersantu, valsts un pašvaldību iestāžu, biedrību un nodibinājumu u.c. darba devēju) attieksmes maiņas pasākumu ietvaros, kuru mērķis ir sabiedrības tolerances un izpratnes veicināšana par personām ar atšķirīgu seksuālo orientāciju.  Projekta ietvaros tiks nodrošināts, ka **motivācijas paaugstināšanas un atbalsta pakalpojumus** saņems tikai tās personas, kuras pakļautas diskriminācijas riskiem pēc vecuma, invaliditātes, etniskās piederības un dzimuma, un, kurām plānotie motivācijas un atbalsta pasākumi ir visvairāk nepieciešami.   1. *Vidusposma izvērtējuma veikšana* par sociālās atstumtības un diskriminācijas riskam pakļauto mērķa grupas personu situācijas izmaiņām pēc motivācijas paaugstināšanas un atbalsta pakalpojumu saņemšanas. Vidusposma izvērtējuma veikšanai tiks piesaistīts pakalpojuma sniedzējs. Vidusposma izvērtējums tiks veikts 2018. gadā pēc mērķa grupai paredzēto motivācijas paaugstināšanas un atbalsta pakalpojumu sniegšanas (pēc pirmā iepirkuma ietvaros īstenotajiem motivācijas paaugstināšanas pakalpojumiem), lai novērtētu pasākuma ietekmi uz mērķa grupas situācijas uzlabošanos un lai pilnveidotu mērķa grupai piedāvātos motivācijas paaugstināšanas pasākumus (otrā iepirkuma izsludināšanai), kā arī, lai novērtētu sabiedrības izglītošanas pasākumu ietekmi.   **Diskriminācijas novēršanas pasākumu īstenošana darba devējiem un to darbiniekiem**, t.sk.:   1. Izglītojoši pasākumi darba devējiem un to darbiniekiem par sociālās iekļaušanas un diskriminācijas novēršanas jautājumiem. Pakalpojums tiks nodrošināts, piesaistot pakalpojumu sniedzējus, kas nodrošinās dažādību veicināšanas un izpratnes sekmēšanas apmācības gan apmācību moduļos, kas ietver jautājumus par visiem diskriminācijas riskiem pakļauto mērķa grupas personu aspektiem (piemēram, dažādības vadība), gan atsevišķi par katru no mērķa grupām. Izglītojoši pasākumi tiks organizēti gan darba devēju telpās, gan pakalpojuma sniedzēja piedāvātās telpās.   Primāri uz dalību izglītojošajos pasākumos varēs pretendēt tie darba devēji, kuros pakalpojums nav sniegts un kuriem nav zināšanu vai ir fragmentāras zināšanas diskriminācijas novēršanas jomā, bet potenciāli neizslēdzot iespēju vienam darba devējam pretendēt uz atkārtotu pakalpojuma saņemšanu, ja tiek nodrošināta darba devēja cita mērķa grupa (piemēram, pirmajā reizē vadītāji, otrā - zemāka līmeņa darbinieki utt.).   1. *Atbalsta pasākumi darba devējiem iekļaujošas darba vides veicināšanai un dažādības vadībai*, identificējot labās prakses piemērus mērķa grupas personu integrēšanai darba tirgū.   Pakalpojums tiks nodrošināts, piesaistot pakalpojuma sniedzēju, kas nodrošinās ikgadēju konkursu darba devējiem īstenošanu (darba devēju novērtēšanu, balstoties uz pakalpojuma sniedzēja izstrādātiem kritērijiem darba devēju novērtēšanai), tādās jomās kā, piemēram, dažādībai atvērtākais darba devējs un inovatīvākais risinājums iekļaujošas darba vides veicināšanai u.c. jomās.  Dalībai šajā darbībā varēs pieteikties jebkurš darba devējs. Darbības noslēgumā tiks veikti sabiedrības informēšanas un izvirzīto darba devēju apbalvošanas pasākumi, pasniedzot atzinības rakstus un piemiņas zīmes, piemēram, “Dažādībai atvērtākais komersants”, “Dzimumlīdztiesīgākais komersants” u.c. Darbības īstenošana tiks uzsākta 2018. gadā, ņemot vērā, ka būs jau notikuši izglītojoši pasākumi darba devējiem un to darbiniekiem.  **Sociālā darbinieka un sociālā mentora pakalpojuma nodrošināšana patvēruma meklētājiem un personām ar bēgļa vai alternatīvo statusu -** darbības ietvaros plānots nodrošināt ne vairāk kā 30 sociālo mentoru un ne vairāk kā 5 sociālo darbinieku piesaisti (sākot ar 2016. gadu), pakāpeniski palielinot sociālo darbinieku, un sociālo mentoru skaitu, vadoties pēc mērķa grupas skaita. Vidēji tiks nodrošināts viens sociālais mentors uz 20 mērķa grupas personām un viens sociālais darbinieks 120 mērķa grupas personām. PMLP nodrošinās telpas un darba vietas aprīkojumu (izņemot datortehniku) sociālajiem darbiniekiem patvēruma meklētāju izmitināšanas centrā, savukārt SIF nepieciešamības gadījumā nodrošinās portatīvo datortehniku (2 līdz 3 datorus) sociālā darbinieka pakalpojuma īstenošanas nodrošināšanai.  Sociālais darbinieks nodrošinās katras personas sociālā gadījuma vadību, kā arī atbilstoši 2015. gada 22. jūlijā ar Ministru prezidenta rīkojumu Nr.306 “Par darba grupu” izveidotās darba grupas izstrādātajā Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā[[20]](#footnote-20) noteiktajam (pieņemts MK 02.12.2015.) (turpmāk – Rīcības plāns), izstrādās individuālus sociālekonomiskās iekļaušanas plānus un atbilstoši katrai situācijai koordinēs atbalsta sniegšanu.  Sociālais mentors – persona, kas sniedz atbalstu personām integrēties sabiedrībā, veidot izpratni par dzīvi Latvijas sabiedrībā, palīdzēt reālās dzīves situācijās apgūt ikdienai nepieciešamās prasmes, sniegt atbalstu ikdienas situāciju risināšanā, sadarbojoties ar klientu un sociālo darbinieku, rosināt un attīstīt jaunas iemaņas kā resursus izmantojot savas zināšanas un vidē pieejamos resursus.  Sociālā darbinieka un sociālā mentora pakalpojums sniegs atbalstu personas un viņas ģimenes locekļu krīzes situācijas risināšanai un integrācijai jaunajā vidē – apzināties savus resursus, saprast, kur meklēt palīdzību, saņemt atbalstu ikdienas situāciju risināšanā – mājokļa jautājums, veselības un sociālo pakalpojumu sniegšanas sistēma Latvijā u.c. jautājumi  Sociālā mentora un sociālā darbinieka pakalpojumi tiks nodrošināti 6 gadus (ievērojot MK noteikumos noteiktos ierobežojumus vienai personai), līdz 2021. gadam. Ņemot vērā provizorisko patvēruma meklētāju plūsmu, kā arī personu ar bēgļa vai alternatīvā statusu skaita pieaugumu, darbībai tiek izvirzīts specifiskais iznākuma rādītājs – atbalstu saņēmušo patvēruma meklētāju, personu ar bēgļa vai alternatīvā statusu – 390 personas vidēji gadā. Minētais balstās uz pašlaik pieejamo informāciju par nepieciešamā atbalsta apmēru, t.i., 2016. gadā - 350 (personas, kuras tiks pārvietotas saskaņā ar valstij noteikto kvotu) + 300 (personas, kuras valstī ikgadēji ierodas patstāvīgi), kas veido 650 personas, 2017. gadā – 190 (atlikušās kvotas personas) + 300 (personas, kuras ikgadēji valstī ierodas patstāvīgi), kas veido 490 personas, savukārt no 2018. līdz 2021. gadam, pēc pašlaik pieejamās informācijas jaunu personu pieplūdums kvotas ietvaros nav plānots, bet atbalsts tiks sniegts personām, kuras valstī ierodas patstāvīgi, t.i., ik gadu apmēram 300.  Noteikumu projektā noteikts, ka izmaksas sociālā darbinieka un sociālā mentora pakalpojuma sniedzēju piesaistei nepārsniedz 1 400 *euro* mēnesī par viena sociālā darbinieka pakalpojumu un 1 000 *euro* mēnesī par viena sociālā mentora pakalpojumu. Izmaksu aprēķins tika veikts balstoties uz to, ka sociālais darbs ir klasificēts 39. amatu saimē. Sociālajam darbiniekam tiks piemērota III B līmeņa 9.menešalgu grupa + darba devēja nodoklis + 15% administrēšanas izmaksas pakalpojuma sniedzējam (sociālo darbinieku piesaistes izmaksas, sociālo darbinieku ikgadējo obligāto profesionālās kompetences celšanas un supervīziju nodrošināšanas izmaksas u.c. izdevumi).  Sociālais mentora pakalpojuma nodrošināšanai 31.12.2015. tika apstiprināti grozījumi *MK 18.05.2010. noteikumos Nr.461 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”*, kurā citu papildinājumu starpā, tiek definēti sociālā mentora pienākumi.  Sociālais mentors kopējā atlīdzību likumā vēl nav iezīmēts, jo pasākuma ietvaros tiks veikts sociālā mentora pakalpojuma pilotprojekts.  Sociālajam mentoram tiks piemēroti 70% no sociālā darbinieka likmes + darba devēja nodoklis + 15% administrēšanas izmaksas pakalpojuma sniedzējam (sociālo mentoru piesaistes izmaksas, sociālo mentoru profesionālās kompetences celšanas un supervīziju nodrošināšanas izmaksas u.c. izdevumi).  Gan sociālā darbinieka, gan sociālā mentora pakalpojuma izmaksas attiecīgi 1 400 *euro* un 1 000 *euro* mēnesī ietver:  1) atalgojumu;  2) nepieciešamās izmaksas nokļūšanai līdz pakalpojuma sniegšanas vietai un pakalpojuma saņēmējam;  3) obligāto profesionālās kompetences celšanas un supervīziju nodrošināšanas izmaksas u.c. profesionālas pilnveides izmaksas;  4) citas izmaksas, kas saistītas ar pakalpojuma sniegšanu.  Atbilstoši Rīcības plānā noteiktajam, periodā, kamēr persona vēl ir patvēruma meklētāja statusā, tai tiks nodrošināta latviešu valodas apguve. No Patvēruma, migrācijas un integrācijas fonda līdzekļiem gan personai esot patvēruma meklētāja statusā, gan ar bēgļa vai alternatīvā statusu tiks nodrošināti integrācijas veicināšanas un motivācijas paaugstināšanas pasākumi, kā arī nodrošināts tulka pakalpojums – saziņai ar sociālo darbinieku/sociālo mentoru/ Nodarbinātības valsts aģentūras (turpmāk - NVA) speciālistiem utt. Pēc bēgļa vai alternatīvā statusa iegūšanas, persona varēs turpināt saņemt sociālā darbinieka pakalpojumu līdz brīdim, kad tiek izpildīts individuālais sociālekonomiskās iekļaušanas plāns vai uz laiku, kas nepārsniedz 12 mēnešus pēc statusa iegūšanas dienas.  Savukārt sociālā mentora pakalpojums patvēruma meklētājam tiks nodrošināts līdz brīdim, kad stājies spēkā un kļuvis neapstrīdams galīgais lēmums par bēgļa vai alternatīvā statusa piešķiršanu vai atteikumu to piešķirt, bet pēc bēgļa vai alternatīvā statusa iegūšanas uz laiku, kas nepārsniedz 12 mēnešus no statusa iegūšanas dienas.  Papildus pasākuma ietvaros tiks veicināta sadarbība starp sociālo darbinieku, kas sniedz pakalpojumus patvēruma meklētājiem un personām ar bēgļa vai alternatīvo statusu un citām institūcijām (piemēram, Iekšlietu ministriju, NVA u.c.) atbilstoši Rīcības plānā minētajam. Tiek plānots, ka pakalpojuma sniedzējs izvirza vadošo sociālo darbinieku (sadarbības koordinators), kurš nodrošina sociālo darbinieku un sociālo mentoru virsvadību un sadarbības koordinēšanu (t.sk. informācijas apmaiņu) ar Rīcības plānā noteiktajām institūcijām. Tādējādi tiek plānots, ka pasākums pārklās visu Latviju.  **“Dzimuma aspekta integrēšanas budžeta veidošanas procesā” (*gender budgeting*) pieejas izmēģinājumprojekta ietvaros** finansējuma saņēmēja (SIF) piesaistīts pakalpojuma sniedzējs veiks vismaz divu valsts vai pašvaldību budžeta programmu vai apakšprogrammu izvērtējumu no sieviešu un vīriešu vienlīdzīgu iespēju un tiesību aspekta, izmantojot Eiropas Padomes izstrādāto rokasgrāmatu “*Gender budgeting: practical implementation*”[[21]](#footnote-21)) un citas vadlīnijas, kurās iekļauta minētā pieeja.  Ņemot vērā, ka “Dzimuma aspekta integrēšana budžeta veidošanas procesos” (*gender budgeting*) pieeja līdz šim Latvijā nav piemērota un analizēta, darbības ietvaros papildus tiks īstenots valsts un pašvaldību iestāžu darbinieku, kuru ikdienas darba pienākumi ir saistīti ar budžeta veidošanu un novērtēšanu, izglītojošs seminārs par izmēģinājumprojekta rezultātiem un rekomendācijām, kā arī vadlīniju izstrāde turpmākam darbam.  Izmēģinājumprojekta ietvaros tiek plānots identificēt jomas un nozares, kurās sievietes un vīrieši atrodas nevienlīdzīgā situācijā, lai izvērtētu vai un kādu budžeta programmu/apakšprogrammu (piemēram, pensijas, bērnu aprūpes, paternitātes/maternitātes pabalsti, pakalpojumi noteiktām mērķa grupām nodarbinātībā, izglītībā, veselībā, sociālās aizsardzības jomās) darbības rezultātā ir identificējama ietekme uz sieviešu un vīriešu dzīves līmeni.  Dzimuma aspekta integrēšana budžeta veidošanas procesos, kā stabils izvērtēšanas instruments, tiek izmantots vairākās Ziemeļvalstīs[[22]](#footnote-22). Sākotnēji šī pieeja tika īstenota projektu veidā, analizējot atsevišķas nozares, nosakot konkrētus rezultatīvos rādītājus katrai nozarei, kas ir sasniedzami, izveidojot starpinstitūciju sistēmu, lai šī pieeja tiktu īstenota un uzraudzīta. Sasniegumi ir atšķirīgi katrā no valstīm, kura šo pieeju ir izmantojusi, kā vēl vienu papildus instrumentu, lai novērtētu izdevumus un to ietekmi uz sieviešu un vīriešu situācijas uzlabošanos.  **Sabiedrības izpratnes paaugstināšanas pasākumu īstenošana par sociālās iekļaušanas veicināšanas un diskriminācijas novēršanas jautājumiem.**  Finansējuma saņēmējs (SIF), piesaistot pakalpojumu sniedzējus, projekta ietvaros plāno īstenot sabiedrības izpratnes veicināšanas kampaņas par dažādības jautājumiem. Tiek paredzēts, ka detalizētu sabiedrības izpratnes paaugstināšanas pasākumu aprakstu noteiks pakalpojuma sniedzēja izstrādāts sabiedrības izpratnes un informētības paaugstināšanas pasākumu īstenošanas plāns (skat. noteikumu projekta 37.1. apakšpunktu). Savukārt atbilstoši šim plānam citi pakalpojuma sniedzēji īstenos sabiedrības izpratnes paaugstināšanas un izglītojošos pasākumus vismaz šādās jomās:  - dažādu sabiedrības grupu izpratne par diskrimināciju;  - tolerances un sabiedrības saliedētības veicināšana starp dažādām diskriminācijas riskam pakļauto personu grupām;  - sociālās iekļaušanas nozīme un pakalpojumu pieejamība mērķa grupām, tai skaitā reģionālajā griezumā.  Indikatīvais finansējums pasākuma atbalstāmo darbību īstenošanai ir sekojošos:   1. mērķgrupas profilēšana un vidusposma izvērtējums – 70 000 *euro*; 2. motivācijas paaugstināšanas un atbalsta pakalpojumi diskriminācijas riskam pakļautajām mērķa grupām – 2 170 000 *euro*; 3. izglītojoši un atbalsta pasākumi darba devējiem un to darbiniekiem – 1 233 192 *euro*; 4. sociālā darbinieka pakalpojums – 466 200 *euro*; 5. sociālā mentora pakalpojums – 1 809 000 *euro*; 6. tehniskā nodrošinājuma (portatīvās datortehnikas) iegāde sociālā darbinieka pakalpojuma nodrošināšanai – 2 000 *euro* 7. “Dzimuma aspekta integrēšana budžeta veidošanas procesā” (*gender budgeting*) pieejas izmēģinājumprojekts – 50 000 *euro*; 8. Sabiedrības informēšanas pasākumi – 340 653 *euro*; 9. Projekta vadība un tā īstenošanas nodrošināšana – 672 000 *euro.*   Pasākuma ietvaros ir līdz 2018. gada 31. decembrim sasniedzami šādi uzraudzības rādītāji:   * iznākuma rādītājs – atbalstu saņēmušo nelabvēlīgā situācijā esošu iedzīvotāju skaits – 1 500; * finanšu rādītājs – sertificēti izdevumi 2 430 893 *euro*;   Pasākuma ietvaros ir līdz 2023. gada 31. decembrim sasniedzami šādi uzraudzības rādītāji:   * iznākuma rādītājs – atbalstu saņēmušo nelabvēlīgā situācijā esošu iedzīvotāju skaits – 3 100; * specifiskais iznākuma rādītājs – atbalstu saņēmušo patvēruma meklētāju un personu ar bēgļa vai alternatīvo statusu skaits (vidēji gadā) – 390; * specifiskais iznākuma rādītājs – darba devēju, kuri piedalījušies izglītojošos pasākumos par sociālās iekļaušanas un diskriminācijas novēršanas jautājumiem, skaits (vidēji gadā) - 50; * rezultāta rādītājs –nelabvēlīgā situācijā esoši dalībnieki, kuri pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie – 1 800.   ***Uzraudzības rādītāju skaidrojums***:   * ar vārdiem “**kuri** **pēc aiziešanas**” ir pasākuma dalībnieki, kuri pakļauti diskriminācijas riskiem dzimuma, vecuma, invaliditātes vai etniskās piederības dēļ, kuras pēc motivācijas paaugstināšanas un atbalsta pakalpojumu saņemšanas, ir uzsākuši darba meklējumus, iesaistījušies cita veida izglītībā/apmācībā, kvalifikācijas ieguvē, nodarbinātībā, tostarp pašnodarbinātie.   Rezultāta rādītāja ietvaros tiks uzskaitītas personas, kuras pakļautas diskriminācijas riskiem dzimuma, vecuma, invaliditātes vai etniskās piederības dēļ.  Specifiskais iznākuma rādītāja “atbalstu saņēmušo patvēruma meklētāju un personu ar bēgļa vai alternatīvo statusu skaits (vidēji gadā)” ietvaros tiks uzskaitīti patvēruma meklētāji un personas ar bēgļa vai alternatīvo statusu.  Specifiskais iznākuma rādītāja “darba devēju, kuri piedalījušies izglītojošos pasākumos par sociālās iekļaušanas un diskriminācijas novēršanas jautājumiem, skaits (vidēji gadā)” ietvaros tiks uzskaitīti darba devēji, kas piedalījušies izglītojošos pasākumos.    Pasākuma ietvaros pieejamais kopējais attiecināmais finansējums ir 6 813 045 *euro*, tai skaitā Eiropas Sociālā fonda finansējums – 5 791 088 *euro* un valsts budžeta finansējums – 1 021 957 *euro*.  Plānotie finanšu līdzekļi (indikatīvi) uz personu vērstam atbalstam būs 83 % un sistēmiskām aktivitātēm 17 % no kopējā projekta finansējuma.  Dažādības veicināšanas pasākuma īstenošanai ir pozitīva sociālā un ekonomiskā ietekme, t.sk. ietekme uz makroekonomisko vidi. Pasākuma īstenošana nodrošinās atbalstu personām, kuras pakļautas sociālajai atstumtībai un diskriminācijas riskam, kā rezultātā šīs personas sekmīgāk iekļausies sociālekonomiskajā vidē, vienlaikus ir sagaidāma pozitīva ietekme uz bezdarba līmeni uz diskriminācijas riskam pakļautām personām visā Latvijā.  Pasākumam ir tieša pozitīva ietekme uz horizontālo principu “Vienlīdzīgas iespējas”. Visas pasākuma ietvaros paredzētās atbalstāmās darbības vērstas uz nabadzības, sociālās atstumtības un diskriminācijas riskam pakļauto iedzīvotāju grupu integrāciju sabiedrībā un vienlīdzīgu iespēju nodrošināšanu.  Pasākumam ir izvirzīti horizontālā principa “Vienlīdzīgas iespējas” rādītāji, atbilstoši Labklājības ministrijas “Metodikā horizontālā principa “Vienlīdzīgas iespējas” īstenošanas uzraudzībai 2014.-2020. gada plānošanas periodā” noteiktajam.  Pasākuma īstenošanai ir noteikta demarkācija ar:   * - 7.3.2. specifiskā atbalsta mērķi “Paildzināt gados vecāku nodarbināto darbspēju saglabāšanu un nodarbinātību”, kuru īsteno Nodarbinātības valsts aģentūra (turpmāk – NVA).   Mērķa grupa – gados vecākas nodarbinātas personas un darba devēji.  7.3.2. Pasākuma mērķa grupas personas, kuras ir pakļautas diskriminācijai dēļ vecuma un ir nodarbinātas, nevarēs pretendēt uz atbalsta pakalpojumiem (speciālistu konsultācijas, atbalsta grupas, informatīvi izglītojoši pasākumi, pašpalīdzības grupas, motivācijas celšanas konsultācijas u.c. pasākumi), kuri paredz motivācijas pakalpojumus personu palikšanai darba tirgū vai sava stāvokļa darba tirgū uzlabošanai, jo ekvivalenta atbalsta pakalpojumi personu grupai 50+ tiek piedāvāts 7.3.2.specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” ietvaros (prasmju pilnveidošanas pasākumi, starppaaudžu pieredzes nodošanas pasākumi (mentorings) u.c.);  - 9.1.1.2.pasākums “Ilgstošo bezdarbnieku aktivizācijas pasākumi”, kuru īsteno NVA.  Mērķa grupa - bezdarbnieki, kas bez darba bijuši vismaz 12 mēnešus (t.sk. personas ar invaliditāti un prognozējamu invaliditāti) un bezdarbnieki ar esošu vai iespējamu alkohola, narkotisko vai psihotropo vielu atkarību.  Dalībai ilgstošo bezdarbnieku un bezdarbnieku ar esošu vai iespējamu alkohola, narkotisko vai psihotropo vielu atkarību atbalsta pasākumos, kuru ietvaros tiks piesaistīts dažāda veida atbalsta personāls un speciālisti, nevarēs pretendēt ilgstošie bezdarbnieki, kuri saņem atbalsta pakalpojumus pasākuma ietvaros;  **-** 9.2.2.1.pasākums ”Deinstitucionalizācija”, kuru īsteno plānošanas reģioni.  Viena no mērķa grupām – pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un šī pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā.  Pasākuma ietvaros atbalsta pakalpojumi nevarēs tikt sniegti pilngadīgām personām ar garīga rakstura traucējumiem, kuriem tiks sniegts atbalsts (atbalsta grupas un grupu nodarbības) 9.2.2.1.pasākuma “Deinstitucionalizācija” ietvaros.  Pasākuma īstenošanai ir noteikta sinerģija ar:  **-** 9.1.4.1.pasākums “Profesionālā rehabilitācija”, kuru īsteno Sociālās integrācijas valsts aģentūra.  Mērķa grupa –sociālās atstumtības un diskriminācijas riskam pakļautie iedzīvotāji darbspējas vecumā – personas ar smagu invaliditāti un personas ar garīga rakstura traucējumiem.  9.1.4.1.pasākuma “Profesionālā rehabilitācija” ietvaros atbalsts tiks sniegts profesionālās rehabilitācijas un prasmju attīstības programmu izstrādei un ieviešanai (kvalifikācijas ieguve) personām ar smagu invaliditāti un personām ar garīga rakstura traucējumiem, respektīvi, personas ar smagu invaliditāti un personas ar garīga rakstura traucējumiem varēs pretendēt uz atbalstu gan pasākumā, gan 9.1.4.1.pasākumā “Profesionālā rehabilitācija”, jo 9.1.4.1.pasākumā “Profesionālā rehabilitācija” netiks sniegti integrācijas sabiedrībā vai motivācijas paaugstināšanas pakalpojumi;  - 8.4.1.1.pasākums “Izmēģinājumprojekts bezdarba riskam pakļauto nodarbināto personu atbalstam”, kuru īsteno NVA.  Mērķa grupa – bezdarba riskam pakļautās personas, kurām nepieciešami kvalifikācijas paaugstināšanas, pārkvalifikācijas un tālākizglītības pasākumi, lai uzturētu savu spēju konkurēt darba tirgū un mazinātu bezdarba iestāšanās risku.  Pasākuma mērķa grupas personas, kurām piešķirts bēgļa statuss un personas, kurām piešķirts alternatīvais statuss un atrodas nodarbinātas personas statusā, paralēli pasākuma ietvaros saņemtajam sociālā mentora pakalpojumam, tiks reģistrēti NVA un būs tiesīgi saņemt NVA piedāvātās latviešu valodas apmācības 8.4.1.1.pasākuma “Izmēģinājumprojekts bezdarba riskam pakļauto nodarbināto personu atbalstam” ietvaros.  Dalībai bezdarba riskam pakļauto nodarbināto personu atbalsta pasākumos, kuru ietvaros tiks piesaistīts dažāda veida atbalsta personāls un speciālisti, nevarēs pretendēt nodarbinātas personas, kuras saņem atbalsta pakalpojumus pasākuma ietvaros.  Papildus pasākuma īstenošanai 9.1.4. specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” ietvaros plānots īstenot:  - 9.1.4.1. pasākuma “Profesionāla rehabilitācija”, kura īstenošana plānota no 2015. gada III ceturkšņa (līguma slēgšana par projekta īstenošanu) līdz 2019. gada 19. decembrim ar finansējumu 1 252 127 *euro* apmērā;  - 9.1.4.2.pasākumu „Speciāli adaptētu vai tehnoloģiski sarežģītu tehnisko palīglīdzekļu nodrošināšana (apmaiņas fonda izveide) izglītības iestādēm, kurās mācās izglītojamie ar funkcionāliem traucējumiem”, kura īstenošana plānota no 2015. gada 4.ceturkšņa (līguma slēgšana par projekta īstenošanu) līdz 2019. gada 2.ceturksnim ar indikatīvo finansējumu 1 323 271 *euro* apmērā;  - 9.1.4.3.pasākumu “Invaliditātes ekspertīzes pakalpojuma kvalitātes uzlabošana”, kura īstenošana plānota no 2016. gada 2.ceturkšņa (līguma slēgšana par projekta īstenošanu) līdz 2020. gada 4.ceturksnim ar indikatīvo finansējumu 318 055 *euro* apmērā;  Saskaņā ar darbības programmā „Izaugsme un nodarbinātība” noteikto, 9.prioritārajam virzienam „Sociālā iekļaušana un nabadzības apkarošana” ESF piešķīrumam paredzama rezerve 14 001 679 *euro* apmērā. Labklājības ministrijas atbildībā esošajiem 9. prioritārā virziena specifiskā atbalsta mērķiem kopējā ESF finansējuma rezerve paredzēta 8 603 414 *euro* apmērā. Rezervi paredzēts veidot pasākumos 9.1.1.1. („Subsidētās darbavietas nelabvēlīgākā situācijā esošiem bezdarbniekiem”) 1 186 027 *euro* apmērā, pasākumam 9.1.1.3. („Atbalsts sociālai uzņēmējdarbībai”) 4 250 000 *euro* apmērā, un pasākumam 9.2.2.1. („Deinstitucionalizācija”) 3 167 387 *euro* apmērā.  Attiecībā uz 9.1.4. specifiskā atbalsta mērķa 9.1.4.4. pasākumu rezerve netiek plānota.  Detalizētāku informāciju par pasākuma īstenošanu skatīt Sākotnējā novērtējumā, kas izskatīts 2015. gada 17. novembra Uzraudzības komutējas apakškomitejas sēdē.[[23]](#footnote-23) |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Projekta iesnieguma vērtēšanas kritērijus, kurus piemēro pasākuma ietvaros projekta iesnieguma vērtēšanā, ir plānots apstiprināt 2014.–2020. gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri.  MK noteikumu projekta izstrādes stadijā notika klātienes un elektroniska konsultācija (t.sk. telefoniski un e-pasts) ar biedrību “Patvērums “Drošā māja””. 2015. gada 11. novembrī Labklājības ministrijā tika rīkota starpinstitūciju sanāksme, kurā piedalījās SIF, Kultūras ministrija, kā arī biedrības “Patvērums “Drošā māja”” vadītāja Sandra Zalcmane.  Sanāksmes laikā dalībnieki tika informēti par pasākuma mērķa grupu un atbalstāmajām darbībām, un diskutēja par pasākuma īstenošanas nosacījumiem.  2016. gada 27. janvārī Labklājības ministrijā tika rīkota MK noteikumu projekta starpinstitūciju saskaņošanas sanāksme, kuras laikā tika panāktas vienošanās par MK noteikumu projekta gala redakciju. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir:  1. sociālās atstumtības un diskriminācijas riskiem pakļauto personu grupas:  1.1. personas, kuras pakļautas diskriminācijas riskiem dzimuma dēļ, personas pēc bērna kopšanas atvaļinājuma, no vardarbības cietušas personas, personas, kuras kopj citu ģimenes locekli un viena vecāka ģimenes pārstāvji;  1.2. personas, kuras pakļautas diskriminācijas riskiem vecuma dēļ (personas pēc 50 gadu vecuma (50+));  1.3. personas, kuras pakļautas diskriminācijas riskiem invaliditātes dēļ, tai skaitā bezdarbnieki ar invaliditāti, personas ar invaliditāti un zemu izglītības līmeni;  1.4. personas, kuras pakļautas diskriminācijas riskiem etniskās piederības dēļ, tai skaitā romu tautības pārstāvji un citas etniskās minoritātes;  2. darba devēji un to darbinieki;  3. patvēruma meklētāji un personas ar bēgļa vai alternatīvo statusu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 407 402 | 985 963 | 973 215 | 943 465 |
| 2. Budžeta izdevumi: | 0 | 479 296 | 1 159 956 | 1 144 959 | 1 109 959 |
| 3. Finansiālā ietekme: | 0 | -71 894 | -173 993 | -171 744 | -166 494 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Eiropas Savienības pasākumam plānots kopējais finansējums (kopējās attiecināmās izmaksas) 6 813 045 *euro* apmērā, t.sk. Eiropas Sociālā fonda (turpmāk – ESF) finansējums 5 791 088 *euro* un valsts budžeta (turpmāk – VB) finansējums 1 021 957 *euro*.  Budžeta ieņēmumi ir finansējuma ESF daļa 85 procentu apmērā no projekta attiecināmām izmaksām. Budžeta izdevumi ir kopējie projekta ieviešanai nepieciešamie līdzekļi.  Projektu plānots ieviest no 2016. gada I ceturkšņa līdz 2022. gada IV ceturksnim. Pirmajā ieviešanas gadā plānots mazāks finansējums (indikatīvi 6 % no pasākuma kopējā finansējuma), saistībā ar aktivitāšu uzsākšanu. Otrā un trešā gada ietvaros indikatīvi tiek plānots 34 % (gadā 17 %) no pasākuma kopējā finansējuma, ceturtajā, piektajā un sestajā gadā indikatīvi 48 % (gadā 16 %) no pasākuma kopējā finansējuma, bet septītajā gadā 10 % no pasākuma kopējā finansējuma.  **2016. gadam kopējās izmaksas** 479 296 *euro*, t.sk. ESF finansējums 407 402 *euro* un VB līdzfinansējums 71 894 *euro*. SIF 2016. gadā normatīvajos aktos noteiktajā kārtībā sagatavos un iesniegs Finanšu ministrijas līdzekļu pieprasījumu, indikatīvi 71 894 *euro* apmērā pārdalei no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  **2017. gadam kopējās izmaksas** 1 159 956 *euro*, t.sk. ESF finansējums 985 963 *euro* un VB līdzfinansējums 173 993 *euro*.  **2018. gadam kopējās izmaksas** 1 144 959 *euro*, t.sk. ESF finansējums 973 215 *euro* un VB līdzfinansējums 171 744 *euro*.  **2019. gadam kopējās izmaksas** 1 109 959 *euro*, t.sk. ESF finansējums 943 465 *euro* un VB līdzfinansējums 166 494 *euro*.  **2020. gadam kopējās izmaksas** 1 109 957 *euro*, t.sk. ESF finansējums 943 464 *euro* un VB līdzfinansējums 166 493 *euro*.  **2021. gadam kopējās izmaksas** 1 109 959 *euro*, t.sk. ESF finansējums 943 465 *euro* un VB līdzfinansējums 166 494 *euro*.  **2022. gadam kopējās izmaksas** 698 959 *euro*, t.sk. ESF finansējums 594 114 *euro* un VB līdzfinansējums 104 845 *euro*. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts projekta īstenošanas gaitā.  Noteikumu projektā tiek paredzēts (skat. 39.3. apakšpunktu), ka, slēdzot pakalpojuma (uzņēmuma) līgumus visu atbalstāmo darbību īstenošanai SIF avansa maksājumus var paredzēt 20 % apmērā no attiecīgās līguma summas. Papildus tam noteikumu projektā tiek noteikts, ka gadījumos, kad pakalpojuma (uzņēmuma) līgumus slēdz ar biedrībām un nodibinājumiem, avansa maksājumus var paredzēt ne vairāk kā 40 % apmērā no attiecīgās līguma summas. Minētais regulējums tiek piemērots, jo tiek paredzēts, ka pasākuma ietvaros pakalpojumus pamatā sniegs biedrības un nodibinājumi, kuru rīcībā ir ierobežoti finanšu resursi, kas savukārt apdraud to iespēju nodrošināt nepārtrauktu pakalpojumu sniegšanu. 40% avansa maksājumu paredzēšana izlīdzinās konkurenci un nodrošinās biedrībām un nodibinājumiem iespēju piedalīties iepirkumos un sniegt pakalpojumus pasākuma ietvaros.  SIF, lai uzsāktu projekta darbību īstenošanu un attiecināmo izmaksu veikšanu saskaņā ar MK noteikumu projektā noteikto, piesaista projekta īstenošanai nepieciešamo projekta īstenošanas un projekta vadības personālu.  Projektu nepieciešams uzsākt no 2016. gada 4. janvāra, atļaujot līdz finansējuma pārdalei no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) atļaut Sabiedrības integrācijas fondam izmaksas, kas radušās noteikumos paredzētā darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” (turpmāk – specifiskā atbalsta mērķa pasākums) īstenošanai, finansēt no valsts budžeta programmas 01.00.00 "Sabiedrības integrācijas fonda vadība" (turpmāk – 01.00.00 programma) SIF administrēšanai apstiprinātā finansējuma.  Tiek paredzēts, ka SIF pirms finansējuma pārdales no 80.00.00 programmas būs nepieciešams piesaistīt finansējumu no 01.00.00 programmas, lai finansētu iepirkumu dokumentācijas sagatavošanu, kā arī lai jau 2016. gada I ceturksnī varētu veikt sociālā darbinieka un sociālā mentora pakalpojuma iepirkumu, kas nepieciešams patvēruma meklētāju uzņemšanai atbilstoši Rīcības plānā noteiktajam.  Pēc projekta iesnieguma apstiprināšanas un finansējuma pārdales no 80.00.00 programmas apstiprinātā projekta īstenošanai SIF nodrošināt veikto izdevumu pārgrāmatošanu tā saimnieciskā gada ietvaros, kad veikti izdevumi, uz noteikumos noteiktā specifiskā atbalsta mērķa pasākuma īstenošanai Valsts kasē atvērto pamatbudžeta izdevumu kontu.  Specifiskā atbalsta mērķa pasākuma priekšfinansēšana un veikto izdevumu pārgrāmatošana saimnieciskā gada (2016. gads) ietvaros neietekmēs SIF pamatfunkciju nodrošināšanu un to īstenošana tiks veikta nemainīgā līmenī. Pasākuma ietvaros izmaksas ir nepieciešamas attiecināt no 2016. gada 4. janvāra atbilstoši Rīcības plānam, kur noteikts, ka Labklājības ministrijai un citām institūcijām no patvēruma meklētāju pirmās ierašanās dienas (t.i., 2016. gada februāra) ir jānodrošina Rīcības plānā minētie pakalpojumi.  Ņemot vērā, ka Latvija 2015. gada rudenī ir apņēmusies, sākot ar 2016. gada janvāri uzņemt daļu Eiropas patvēruma meklētāju (531 persona), kā arī personu skaits, kuras ikgadēji ierodas Latvijā patstāvīgi (aptuveni 300 personas gadā) ir augsts, tādējādi, ir nepieciešams stiprināt atbalsta pasākumus gan patvēruma meklētājiem, gan personām, kuras ieguvušas bēgļa vai alternatīvā statusu. Pēc pašreizējām aplēsēm no 531 personas, kura tiks pārvietota no Grieķijas un Itālijas, 2016. gadā Latvijā ieradīsies aptuveni 350 personas un 2017. gadā vēl 181 personas, no tām bēgļa vai alternatīvā statuss tiks piešķirts vidēji 90 % personām (486 personām) un no personām, kuras ieradīsies Latvijā patstāvīgi 25 % personu saņems bēgļa vai alternatīvā statusu (150 personas), kas Latvijai būs jauns integrācijas un diskriminācijas novēršanas politikas izaicinājums.  Atbilstoši iepriekš minētajam, strauji ir jāuzsāk darbības pakalpojumu nodrošināšanai patvēruma meklētājiem, personām ar bēgļa vai alternatīvo statusu. Ņemot vērā, ka provizoriski projekta apstiprināšana par pasākuma īstenošanu varētu notikt tikai 2016. gada II ceturkšņa beigās, tad tiek noteikts ātrāks projekta izmaksu attiecināmības periods, proti pirmā 2016. gada darbdiena, t.i., 4. janvāris. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ja projekta īstenošanas laikā tiks identificēts normatīvā regulējuma trūkums vai normu neatbilstība, Labklājības ministrija noteiktajā kārtībā virzīs nepieciešamos tiesību aktu grozījumus. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | |
| 1. | | Saistības pret Eiropas Savienību | | | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013);  Eiropas Parlamenta 2013. gada 17. decembra Regula (ES) Nr.1304/2013 par Eiropas Sociālo fondu un ar ko atceļ Padomes Regulas (EK) Nr.1081/2006 (turpmāk – Komisijas regula Nr.1304/2013). | | | | |
| 2. | | Citas starptautiskās saistības | | | MK noteikumu projekts šo jomu neskar. | | | | |
| 3. | | Cita informācija | | | Nav. | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | | |
| Attiecīgā ES tiesību akta datums, numurs un nosaukums | | | Komisijas regula Nr.1303/2013  Komisijas regula Nr.1304/2013 | | | | | | |
| A | | | B | | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1303/2013 XII pielikuma 2.2. apakšpunkts | | | MK noteikumu projekta  39.5. apakšpunkts | | | | Vienība tiek ieviesta pilnībā.  Atbildīgā institūcija – Sabiedrības integrācijas fonds | | Netiek paredzētas stingrākas prasības. |
| Komisijas regulas Nr.1304/2013 I pielikums | | | MK noteikumu projekta  39.6. apakšpunkts | | | | Vienība tiek ieviesta pilnībā.  Atbildīgā institūcija – Sabiedrības integrācijas fonds | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | | MK noteikumu projekts šo jomu neskar. | | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | MK noteikumu projekts šo jomu neskar. | | | | | | |
| Cita informācija | | | Nav. | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | MK noteikumu projekts šo jomu neskar. | | | | | |
| A | | | | B | | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| MK noteikumu projekts šo jomu neskar. | | | | MK noteikumu projekts šo jomu neskar. | | | | MK noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | | MK noteikumu projekts šo jomu neskar. | | | | | |
| Cita informācija | | | | Nav. | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas regulā Nr.1303/2013 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana. | | | |
| 2. | Sabiedrības līdzdalība projekta izstrādē | | | | | Sabiedrības līdzdalība tiek nodrošināta 2014.–2020. gada plānošanas perioda Eiropas Savienības struktūrfondu un Kohēzijas fonda nodarbinātības, darbaspēka mobilitātes, sociālās iekļaušanas un nabadzības apkarošanas prioritārā virziena apakškomitejas 2015. gada 17. decembra sēdes ietvaros.  Sabiedrības līdzdalība pasākuma īstenošanas noteikumu izstrāde tika nodrošināta, ievietojot informāciju Labklājības ministrijas tīmekļa vietnē un aicinot sabiedrības pārstāvjus klātienē vai rakstiski sniegt viedokli par MK noteikumu projektu tā izstrādes stadijā, nosūtot elektroniski uz e-pastu: [atbildiga.iestade@lm.gov.lv](mailto:atbildiga.iestade@lm.gov.lv) | | | |
| 3. | Sabiedrības līdzdalības rezultāti | | | | | Par MK noteikumu projektu saņemti priekšlikumi no biedrības “Patvērums “Drošā māja”” un biedrības “Latvijas Pilsoniskā alianse”. | | | |
| 4. | Cita informācija | | | | | Nav. | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | SIF kā projekta finansējuma saņēmējs, PMLP un Nodrošinājuma valsts aģentūra kā sadarbības partneris, Labklājības ministrija kā atbildīgā iestāde un Centrālā un finanšu līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministrs Uldis Augulis

04.02.2016. 17:13

7725

Vjačeslavs Makarovs  
Tel.: 67782958

Vjaceslavs.Makarovs@lm.gov.lv

1. Nabadzības vai sociālās atstumtības riskam pakļautas personas, kuru ienākumi ir mazāki par nabadzības riska slieksni vai, ir izteikti materiāli nenodrošinātas vai nodarbinātas darbā ar zemu intensitāti. [↑](#footnote-ref-1)
2. <http://data.csb.gov.lv/pxweb/lv/Sociala/Sociala__ikgad__monetara_nab/NI0040.px/table/tableViewLayout1/?rxid=cdcb978c-22b0-416a-aacc-aa650d3e2ce0>. [↑](#footnote-ref-2)
3. EK Eirobarometra dati Discrimination in the EU in 2015 <http://ec.europa.eu/COMMFrontOffice/PublicOpinion/index.cfm/Survey/getSurveyDetail/instruments/SPECIAL/surveyKy/2077>. [↑](#footnote-ref-3)
4. <http://www.tiesibsargs.lv/files/content/zinojumi/Tiesibsarga_gada_zinojums_%202014.pdf>. [↑](#footnote-ref-4)
5. Pētījums par pretdiskriminācijas politikas uzraudzības sistēmas izstrādi, M.Hazans, E.Kļave, B.Zepa, 2014. <http://www.sif.gov.lv/images/files/SIF/progress-dazadiba/Petijums_diskr_final.pdf> [↑](#footnote-ref-5)
6. Pētījums par pretdiskriminācijas politikas uzraudzības sistēmas izstrādi, M.Hazans, E.Kļave, B.Zepa, 2014. <http://www.sif.gov.lv/images/files/SIF/progress-dazadiba/Petijums_diskr_final.pdf> [↑](#footnote-ref-6)
7. Turpat. [↑](#footnote-ref-7)
8. Turpat. [↑](#footnote-ref-8)
9. Pētījums par pretdiskriminācijas politikas uzraudzības sistēmas izstrādi, M.Hazans, E.Kļave, B.Zepa, 2014. <http://www.sif.gov.lv/images/files/SIF/progress-dazadiba/Petijums_diskr_final.pdf> [↑](#footnote-ref-9)
10. Pamatnostādņu „Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.-2020.gadam” īstenošanas plāna 2015-2017.gadam (izskatīts MKK 23.11.2015., tuvākajā laikā tiks izskatīts MK sēdē) <http://tap.mk.gov.lv/lv/mk/tap/?pid=40365029&mode=mkk&date=2015-11-23> [↑](#footnote-ref-10)
11. Sākotnējais novērtējums <http://kom.esfondi.lv/_layouts/15/listform.aspx?PageType=4&ListId=%7B3F24FC9E%2D4815%2D407B%2DA964%2D6513BA8AD655%7D&ID=194&ContentTypeID=0x0100782499B3A35971418D11E4830B7B3BA>. [↑](#footnote-ref-11)
12. Turpat. [↑](#footnote-ref-12)
13. Iekļaujošas nodarbinātības pamatnostādnes 2015.-2020. gadam <http://likumi.lv/ta/id/273969-par-ieklaujosas-nodarbinatibas-pamatnostadnem-2015-2020-gadam> [↑](#footnote-ref-13)
14. Sākotnējais novērtējums <http://kom.esfondi.lv/_layouts/15/listform.aspx?PageType=4&ListId=%7B3F24FC9E%2D4815%2D407B%2DA964%2D6513BA8AD655%7D&ID=194&ContentTypeID=0x0100782499B3A35971418D11E4830B7B3BA>. [↑](#footnote-ref-14)
15. Nacionālās identitātes, pilsoniskās sabiedrības un integrācijas politikas pamatnostādnes (2012. –2018.) <http://polsis.mk.gov.lv/view.do?id=3782> [↑](#footnote-ref-15)
16. Nacionālās identitātes, pilsoniskās sabiedrības un integrācijas politikas pamatnostādnes (2012. –2018.) <http://polsis.mk.gov.lv/view.do?id=3782> [↑](#footnote-ref-16)
17. Pētījums par pretdiskriminācijas politikas uzraudzības sistēmas izstrādi, M.Hazans, E.Kļave, B.Zepa, 2014. <http://www.sif.gov.lv/images/files/SIF/progress-dazadiba/Petijums_diskr_final.pdf> [↑](#footnote-ref-17)
18. Sākotnējais novērtējums <http://kom.esfondi.lv/Shared%20Documents/LM_SN_9144_precizets_18012016.docx>. [↑](#footnote-ref-18)
19. <http://likumi.lv/doc.php?id=26310> [↑](#footnote-ref-19)
20. Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā http://likumi.lv/ta/id/278257-ricibas-plans-personu-kuram-nepieciesama-starptautiska-aizsardziba-parvietosanai-un-uznemsanai-latvija [↑](#footnote-ref-20)
21. Council of Europe Gender budgeting: practical implementation handbook <https://www.coe.int/t/dghl/standardsetting/equality/03themes/gender-mainstreaming/CDEG(2008)15_en.pdf> [↑](#footnote-ref-21)
22. <http://www.keepeek.com/Digital-Asset-Management/oecd/governance/gender-budgeting-integration-of-a-gender-perspective-in-the-budgetary-process_tn2006-578#page6>

    <http://www.government.se/articles/2015/11/gender-responsive-budgeting/> [↑](#footnote-ref-22)
23. <http://kom.esfondi.lv/_layouts/15/listform.aspx?PageType=4&ListId=%7B3F24FC9E%2D4815%2D407B%2DA964%2D6513BA8AD655%7D&ID=194&ContentTypeID=0x0100782499B3A35971418D11E4830B7B3BA> [↑](#footnote-ref-23)